**جے پور** جسے 'گلابی شہر' کے نام سے بھی جانا جاتا ہے، بھارت میں راجستھان ریاست کا دار الحکومت ہے۔ عام طور پر یہ جے پور کے نام سے مشہور قدیم رجواڑے کا بھی دارالحکومت رہا ہے۔ اس شہر کے قیام 1728 میں ابےر کی مہاراجہ جيسه دوم نے کی تھی۔ جے پور اپنی خوش حال تعمیرات روایت، سرس - ثقافت اور تاریخی اہمیت کے لیے مشہور ہے۔

مغل راجپوت فنِ تعمیر کا نمونہ ہندوستانی ریاست راجستھان کا صدر مقام اور سب سے بڑا شہر،  جسے 18 نومبر  1727 کو  کچواھا  راجپوت خاندان کے مہاراجا  سوائے جے سنگھ ثانی نے بسایا اور اسی کی نسبت اس کا نام جے پور ہوا۔ جے سنگھ کا دور حکومت  1699 سے 1744  تک ہے۔ اندازہ  3 ملین کی آبادی والا یہ شہر  گلابی شہر بھی کہلاتا ہے۔ جس کی وجہ یہ بتائی جاتی ہے کہ سوائے رام سنگھ کے دور میں  انگلستان کے ولی عہد پرنس آف ویلز جو بعد میں ایڈورڈ ہفتم کے لقب سے تخت نشیں ہوئے، جب یہاں آئے تو اظہار مسرت و استقبال کے لیے شہر کو گلابی رنگ دیا گیا۔ جو آج تک  برقرار رکھا گیا یہی رنگ اس کو بلاد العالم میں ممتاز کرتا ہے۔
اس سے پہلے جے سنگھ کا دار الخلافہ  جے پور سے گیارہ کلو میٹر دور  امبر نامی شہر تھا   جہاں سے کثرت آبادی، قلت آب اور دیگر وجوہات کی بنا پر  نقل مکانی کی ضرورت محسوس کرتے ہوئے اس نے ایک نیا شہر بسانے کا فیصلہ کیا۔ شہر کی بنیاد رکھنے سے پہلے جے سنگھ نے ماہرین  فن تعمیرات   سے مشاورت کے ساتھ ساتھ اس فن پر دستیاب کتب سے بھی استفادہ کیا، بالآخر ایک برہمن بنگالی ماہرِ تعمیرات ودیادھر  چکرورتی  کو یہ ذمہ داری سونپی گئی جس نے ہندو فن تعمیر  واستو شاسترا کے اصولوں کے تحت    اس کا  نقشہ تیار کیا اور یوں جے پور ایک  شاہکار کی  حیثیت سے منصہ شہود پر آیا۔ جے سنگھ کو فلکیات، ریاضی اور مابعد الطبعیات سے گہری دلچسپی تھی اس کے ساتھ ساتھ وہ اسے دفاعی لحاظ سے بھی  مضبوط دیکھنا چاہتا تھا کیونکہ مرہٹوں کے ساتھ ہونے والی جنگوں کا اسے بخوبی اندازہ و تجربہ بھی تھا۔ ودیادھر  چکرورتی نے ان سب کو مد نظر رکھتے ہوئے اپنا کام شروع کیا تھا۔ اس نے  اسے نو حصوں  میں منقسم کیا   ، دو میں سرکاری عمارات اور محلات ہیں باقی سات عوام الناس کی رہاش کے لیے مخصوص کیے گئے،  ایک مضبوط فصیل  اور اس میں سات دروازے رکھے اور تمام عمارات کے بیچوں بیچ یعنی وسط شہر میں شاہی محل تعمیر کیا۔ اور  جے سنگھ کے لیے ایک رصد گاہ بھی تعمیر کی۔ شہر کا بنیادی ڈھانچہ تقریبا چار سال میں مکمل ہو ا۔
شہر کی بنیادی صنعتیں  دھات اور سنگ مرمر تھیں۔ قدیم درسگاہوں میں سنسکرت کالج1865،  مدرسہ ہنری  1868 اور  لڑکیوں کا کالج 1867 شامل ہیں۔ عمارات میں راج محل،ہوا محل، قلعہ جے گڑھ، جنتر منتر، جل محل، البرٹ ہال میوزیم، گووند دیو جی مندر،لکشمی نرائن مندر، باغ رام نواس وغیرہ شامل ہیں۔ جے پور سیاحوں کے لیے بے پناہ کشش رکھتا ہے۔ 2008 میں اسے ایشیا کا ساتواں بڑا سیاحتی مرکز قرار دیا گیا تھا۔
شخصیات میں  حسرت جے پوری، اکبر جے پوری، مولوی محمد یوسف جے پوری قابل ذکر ہیں۔

حوالہ جات
---------

1. ↑  Jaipur, capital of Rajasthan — اخذ شدہ بتاریخ: 22 مئی 2018
2. ↑    ویکی ڈیٹا پر  (P1566) کی خاصیت میں تبدیلی کریں"صفحہ جے پور في GeoNames ID"۔ GeoNames ID۔ اخذ شدہ بتاریخ 17 فروری 2024ء
  line feed character في `|accessdate=` على وضع 15 (معاونت); تحقق من التاريخ في: `|access-date=` (معاونت)
3. ↑    ویکی ڈیٹا پر  (P982) کی خاصیت میں تبدیلی کریں "صفحہ جے پور في ميوزك برينز."۔ MusicBrainz area ID۔ اخذ شدہ بتاریخ 17 فروری 2024ء
  line feed character في `|accessdate=` على وضع 15 (معاونت); تحقق من التاريخ في: `|access-date=` (معاونت)
4. ↑  Jaipur-cultural capital of Rajasthan — اخذ شدہ بتاریخ: 22 مئی 2018
5. 1 2  Jaipur, Rajasthan, India — اخذ شدہ بتاریخ: 2 جون 2018 — ناشر: نقشہ
6. ↑    ویکی ڈیٹا پر  (P402) کی خاصیت میں تبدیلی کریں "صفحہ جے پور في خريطة الشارع المفتوحة"۔ OpenStreetMap۔ اخذ شدہ بتاریخ 17 فروری 2024ء
  line feed character في `|accessdate=` على وضع 15 (معاونت); تحقق من التاريخ في: `|access-date=` (معاونت)
7. ↑  Rajasthan RTO code — اخذ شدہ بتاریخ: 2 جون 2018
8. ↑  Jaipur Pin Code — اخذ شدہ بتاریخ: 2 جون 2018 — ناشر: نقشہ
9. ↑  Jaipur Std Code — اخذ شدہ بتاریخ: 2 جون 2018 — ناشر: نقشہ
10. ↑  عائشہ کپور۔ "جے پور کے ہوٹل" (بزبان ہندی)۔ ی آرٹیکلز آن لائن۔ صفحہ: 0103 [*مردہ ربط*]

|  |  |
| --- | --- |
|  | ویکی ذخائر پر **جے پور** سے متعلق سمعی و بصری مواد ملاحظہ کریں۔ |